CELEX: C2006/326/145
Language: el
Date: 2006-12-30 00:00:00
Title: Υπόθεση T-318/06: Προσφυγή της 27ης Νοεμβρίου 2006 — Alberto Jorge Moreira da Fonseca Lda κατά ΓΕΕΑ — General Óptica (GENERAL OPTICA)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/70
            
         Προσφυγή της 27ης Νοεμβρίου 2006 — Alberto Jorge Moreira da Fonseca Lda κατά ΓΕΕΑ — General Óptica (GENERAL OPTICA)
   (Υπόθεση T-318/06)
   (2006/C 326/145)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Alberto Jorge Moreira da Fonseca Lda (Santo Tirso, Πορτογαλία) (εκπρόσωπος: Oehen Mendes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: General Óptica SA (Βαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ που εκδόθηκε στις 8 Αυγούστου 2006, κοινοποιήθηκε στην προσφεύγουσα στις 4 Οκτωβρίου 2006 και αφορά τη διαδικασία ακύρωσης υπ' αριθ. 827C (υπόθεση αριθ. R 947/2005-1) και να κηρύξει, κατά συνέπεια, άκυρο το κοινοτικό σήμα αριθ. 573 592, «GENERAL OPTICA», για το οποίο η αίτηση καταχώρισης υποβλήθηκε στις 10 Ιουλίου 1997 και το οποίο καταχωρίστηκε στις 13 Σεπτεμβρίου 1999, ή, επικουρικά, να κηρύξει την έκπτωση του δικαιούχου από τα δικαιώματά του,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα GENERAL OPTICA για υπηρεσίες της κλάσης 42 (υπηρεσίες οπτικών) — Κοινοτικό σήμα αριθ. 573 592.
   
      Δικαιούχος του κοινοτικού σήματος: General Óptica SA.
   
      Αιτών την ακύρωση του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η προσφεύγουσα: Το προγενέστερο εθνικό σήμα Generalóptica για την εισαγωγή και τη λιανική πώληση οπτικών συσκευών και συσκευών ακριβείας, καθώς και φωτογραφικών μηχανών.
   
      Απόφαση του τμήματος ακυρώσεως: Απόρριψη της αίτησης ακύρωσης.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση, μεταξύ άλλων, του άρθρου 8, παράγραφοι 1 και 4, του κανονισμού 40/94 του Συμβουλίου, καθόσον αφενός υπάρχει κίνδυνος σύγχυσης μεταξύ των δύο επίμαχων διακριτικών σημείων και αφετέρου το σημείο της προσφεύγουσας προστατεύεται σε εθνικό επίπεδο.
   Παράβαση του κανόνα 22 του κανονισμού 2868/95 της Επιτροπής, καθόσον το ΓΕΕΑ δεν εκπλήρωσε την υποχρέωσή του να καλέσει την προσφεύγουσα να αποδείξει την αλήθεια του ισχυρισμού της περί προγενέστερης χρήσης.